कपिल शर्मा की मुश्किलें बढ़ीं, बीजेपी का धरना, वन विभाग भी पीछे पड़ा  
कपिल शर्मा के घर के बाहर बीजेपी धरना प्रदर्शन कर रही है
वन विभाग का भी आरोप है कि कपिल ने मैंग्रोव को नुकसान पहुंचाया है
एमएनएस भी कपिल शर्मा के खिलाफ थाने में शिकायत कर सकता है
आज कॉमेडियन कपिल शर्मा के घर के बाहर बीजेपी विरोध प्रदर्शन कर रही है. इस प्रदर्शन में राम कदम समेत बीजेपी के कई विधायक शामिल हुए हैं. एमएनएस भी कपिल शर्मा के खिलाफ थाने में शिकायत करने वाली है. एमएनएस का आरोप है कि कपिल ने रिश्वत देकर न सिर्फ अपराध किया है बल्कि उसे छिपाया भी इसलिए उनके ख़िलाफ़ कार्रवाई हो. इधर महाराष्ट्र का भ्रष्टाचार निरोधक ब्यूरो इस मामले की जांच शुरू कर सकता है. कपिल शर्मा ने बीएमसी अधिकारियों पर 5 लाख की रिश्वत मांगने का आरोप लगाया था. यही नहीं वन विभाग की प्राथमिक जांच में खुलासा हुआ है कि कपिल शर्मा ने निर्माण के दौरान मैनग्रोव कटवाई है. कपिल शर्मा पर वन संरक्षण कानून के उल्लंघन का मामला दर्ज होगा, साथ में  निर्माण के समय 10 मीटर का अतिक्रमण भी पाया गया है.
बीएमसी के सूत्रों के मुताबिक अब तक कपिल शर्मा ने रिश्वत मांगने वाले अफ़सर का नाम नहीं दिया है. साथ ही कपिल ने अब तक बीएमसी के पत्र का कोई जवाब नहीं दिया है. इसके अलावा बीएमसी कपिल शर्मा से उनके अवैध निर्माण तोड़ने में आए ख़र्च को वसूलेगी. 4 अगस्त को हुई तोड़ने की कार्रवाई की वसूली अभी क्यों हो रही है इस पर बीएमसी का कहना है कि कार्रवाई प्रक्रिया के तहत ही होगी.    

बीएमसी के सूत्रों के मुताबिक अब तक कपिल शर्मा ने रिश्वत मांगने वाले अफ़सर का नाम नहीं दिया है. साथ ही कपिल ने अब तक बीएमसी के पत्र का कोई जवाब नहीं दिया है. इसके अलावा बीएमसी कपिल शर्मा से उनके अवैध निर्माण तोड़ने में आए ख़र्च को वसूलेगी. 4 अगस्त को हुई तोड़ने की कार्रवाई की वसूली अभी क्यों हो रही है इस पर बीएमसी का कहना है कि कार्रवाई प्रक्रिया के तहत ही होगी.